20/10/2014 | Administración LocalMunicipal
A Laracha
Aprobación inicial expropiación urbanística de terreos afectados pola acción IS-04 (parcelas catastrais 55 e 225 do polígono 78), do Plan Especial de Infraestruturas de Servizo do SXIS de abastecemento de auga e saneamento

A Xunta de Goberno Local en sesión extraordinaria de data 18 de setembro de 2014, adoptou entre outros, o seguinte acordo: O secretario da conta do expediente relativo o asunto do epígrafe no que consta que: O Pleno da Corporación en sesión ordinaria de e data vinte e seis de marzo do ano dous mil catorce, aprobou definitivamente o Plan Especial de infraestruturas de servizo do SXIS de abastecemento de auga e de saneamento de augas residuais do concello da Laracha, tramitado de oficio polo concello, segundo o proxecto redactado pola empresa Monteoliva Arquitectura, datado no mes de marzo de 2014. A ampliación das instalacións da EDAR do Formigueiro, é a sinalada co código IS-04 e afecta ás parcelas catastrais 55 e 225 do polígono 78. De acordo co sinalado no artigo 92.2 da Lei 9/2002, do 30 de decembro, de ordenación urbanística e protección do medio rural de Galicia (LOUPMRG) o acordo de aprobación, e o articulado e as normas do Plan Especial foron publicados no Boletín Oficial da Provincia nº 91 do día 15 de maio de 2014. Consonte co disposto no artigo 92.3 da LOUPMRG o acto de aprobación definitiva do citado Plan Especial foi comunicado á Consellería de Medio Ambiente Territorio e Infraestruturas o día 19 de maio de 2014. En cumprimento do establecido no artigo 92.2 da LOUPMRG, o acordo de aprobación definitiva publicouse no Diario Oficial de Galicia nº 114 do día 17 de xuño de 2014. Vistos os informes da arquitecta técnica municipal e do secretario da Corporación e, tendo en conta que figura no Plan Especial de infraestruturas de servizo do SXIS de abastecemento de auga e de saneamento de augas residuais do concello da Laracha, o Concello poderá iniciar a obtención dos terreos para sistemas xerais por expropiación urbanística polo procedemento de taxación conxunta ao abeiro do art.166 da LOUPMRG e art.30.1 do Texto Refundido da Lei do Solo (aprobado por Real Decreto Legislativo 2/2008, de 20 de junio), segundo o procedemento regulado no artigo 143 da LOUPMRG. De conformidade co sinalado no artigo 21.1 j) da Ley 7/1985, de 2 de abril, Reguladora de las Bases del Régimen Local, correspóndelle ao sr. Alcalde a aprobación inicial dos instrumentos de planeamento de desenvolvemento do planeamento xeral non expresamente atribuídas ao Pleno, así como os instrumentos de xestión urbanística e dos proxectos de urbanización e, conforme ao art.3.4 do Regulamento de Expropiación Forzosa (aprobado por Decreto 26 de abril de 1957), art.85 da Lei de 16 de diciembre de 1954 de Expropiación Forzosa e á disposición adicional segunda do Texto Refundido da Lei de Contratos do Sector Público (aprobado por Real Decreto Legislativo 3/2011, de 14 de noviembre) correspóndelle a adquisición de bens por contía inferior a 3 millóns de euros e non superior ao 10% dos recursos ordinarios do orzamento. Non obstante, a Alcaldía delegou na Xunta de Goberno Local as atribucións expresadas anteriormente mediante Resolución de 14 de xuño de 2011. Por todo o exposto, e consonte ao previsto nos arts.98, 143 e 166 da LOUPMRG e nos arts.29.2 e 30.1 do Texto Refundido da Lei do Solo (aprobado por Real Decreto Legislativo 2/2008, de 20 de junio) a Xunta de Goberno Local, por unanimidade dos membros presentes, ACORDA: PRIMEIRO.- Incoar expediente expropiatorio polo procedemento de taxación conxunta a efectos da obtención de terreos destinados a ampliación das instalacións da EDAR do Formigueiro, acción sinalada co código IS-04 no Plan Especial de infraestruturas de servizo do SXIS de abastecemento de auga e de saneamento de augas residuais do concello da Laracha (Diario Oficial de Galicia nº 114 do día 17 de xuño de 2014) que e afecta as parcelas catastrais 55 e 225 do polígono 78, segundo proxecto expropiatorio redactado ao efecto polo enxeñeiro agrónomo Irene Concepcion Serramitjana Lucenilla, datado de xullo de 2014 e que incorpora os documentos sinalados no art.143.1 da Lei 9/2002, do 30 de decembro, de ordenación urbanística e protección do medio rural de Galicia, o que conleva implícita a declaración de utilidade pública e a necesidade de ocupación, segundo o sinalado no 98 da Lei 9/2002, do 30 de decembro, de ordenación urbanística e protección do medio rural de Galicia, e o art.29 do Texto Refundido da Lei do Solo (aprobado por Real Decreto Legislativo 2/2008, de 20 de junio). SEGUNDO.- Someter a información pública polo prazo dun mes, mediante a inserción de anuncios no Diario Oficial de Galicia e nun xornal dos de maior circulación da provincia, o proxecto de expropiación urbanística relativo aos terreos destinados a ampliación das instalacións da EDAR do Formigueiro, acción sinalada co código IS-04 do Plan Especial de infraestruturas de servizo do SXIS de abastecemento de auga e de saneamento de augas residuais do concello da Laracha, que e afecta as parcelas catastrais 55 e 225 do polígono 78, para que aqueles que poidan resultar interesados formulen cantas observacións e reclamacións que consideren convenientes, en particular, no que concirne á titularidade ou valoración dos respectivos dereitos. TERCEIRO.- A relación de bens e dereitos afectados polo expediente expropiatorio é a seguinte: CUARTO.- Proceder á notificación individualizada desta resolución, con traslado literal das follas de aprecio e da proposta de fixación dos criterios de valoración a todos os que aparezan como titulares de bens e dereitos no expediente, para que poidan formular alegacións no prazo dun mes contado a partir da data de notificación. QUINTO.- Poñer de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos xustos prezos das fincas. SEXTO.- Publicar o presente acordo no Boletín Oficial da Provincia aos efectos previstos no artigo 59.5 da Lei 30/1992, d0 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. A Laracha, 3 de outubro de 2014 O alcalde José Manuel López Varela